Raqamli ta’lim texnologiyalarini rivojlantirish markazi

Markaz O‘zbekiston Respublikasi Vazirlar Mahkamasining 2012-yil 25-iyuldagi “O‘zbekiston Respublikasi Oliy va o‘rta maxsus ta’lim vazirligi huzurida Ta’lim muassasalarida elektron ta’limni joriy etish markazini tashkil etish to‘g‘risida”gi 228-son qaroriga muvofiq tashkil etilgan.

O‘zbekiston Respublikasi Prezidentining 2023-yil 3-iyuldagi "Ma’muriy islohotlar doirasida oliy ta’lim, fan va innovatsiyalar sohasida davlat boshqaruvini samarali tashkil qilish chora-tadbirlari to‘g‘risida"gi PQ-200-son qaroriga asosan, markaz "Raqamli ta'lim texnologiyalarini rivojlantirish markazi" deb qayta tashkil etildi.

Markazning asosiy maqsadi va vazifalari: 
Oliy, o'rta maxsus va professional ta'lim tizimida axborot tizimlari, resurslari va dasturiy mahsulotlarini ishlab chiqish, joriy etish, integratsiya qilish va uzluksiz ishlashini ta'minlash hamda ta'lim tizimiga raqamli ta'lim texnologiyalarini qo'llash va rivojlantirish, shuningdek, ta'lim muassasalariga o'qishga qabul qilish jarayonlarini raqamlashtirishdan iborat.

Markaz tuzilmasi 
Korporativ tarmoqni boshqarish va axborot xavfsizligi bo‘limi

Axborot tizimlarini texnik qo‘llab-quvvatlash va tahlil qilish bo‘limi

Axborot tizimlarini loyihalashtirish va ishlab chiqish bo‘limi

Axborot tizimlarini joriy etish va rivojlantirish bo‘limi

Interaktiv davlat xizmatlarini joriy etish bo'limi

Buxgalteriya

Markaz loyihalari 

- “Oliy ta’lim jarayonlarini boshqarish - HEMIS” axborot tizimi

- Yagona ta’lim xizmatlari portali - my.edu.uz 

- Magistratura bosqichiga o‘qishga kirish uchun onlayn ariza topshirish axborot tizimi - magistr.edu.uz

- “Oliy taʼlim muassasalari talabalari o‘qishini ko‘chirish, qayta tiklash uchun onlayn ariza topshirish” axborot tizimi - transfer.edu.uz

- Professional ta’lim jarayonlarini  boshqarish axborot tizimi - prof.edu.uz

- Akademik litseylarda ta’lim jarayonlarini boshqarish axborot tizimi - emis.edu.uz

- Talabalarga shartnoma asosida ko‘rsatiladigan xizmatlar hisobini yuritish axborot tizimi - kontrakt.edu.uz

- Oliy, o‘rta maxsus va professional ta’lim muassasalari diplom ma’lumotlari bazasi - diplom.edu.uz

- Oliy ta’lim muassasalarining yagona  elektron kutubxona axborot tizimi - unilibrary.uz

- Talabalar uchun davlat va nomdor stipendiyalar tanlovida qatnashishga onlayn ariza yuborish axborot tizimi - stipendiya.edu.uz

- Oliy va professional taʼlim muassasalarida mavjud boʻsh ish oʻrinlari uchun onlayn hujjat topshirish platformasi axborot tizimi - vacancy.edu.uz

- Oliy taʼlim muassasalarining kasbiy (ijodiy) imtihon jarayonlarini onlayn kuzatish platformasi - imtihon.edu.uz

- Oliy ta’lim muassasalarida fan olimpiadalari o‘tkazish tizimi - olimpiada.edu.uz

- O‘quv adabiyotini ekspertizadan o‘tkazish va nashr guvohnomasini olish platformasi - adabiyot.edu.uz

- O‘zbekiston Respublikasi oliy ta’lim, fan va innovatsiyalar vazirligi muloqot portali - taklif.edu.uz

- Oliy taʼlim muassasalari faoliyati to‘g‘risida statistik ma’lumotlar platformasi - stat.edu.uz

Interaktiv davlat xizmatlari

- O‘rta maxsus va professional ta’lim muassasalari o‘quvchilarni o‘qish joyidan ma’lumotnoma olish xizmati

- Oliy taʼlim muassasalari talabalari uchun akademik maʼlumotnoma (transkript) olish xizmati

- Talabalar turar joyiga joylashishga ariza berish xizmati

- Oliy taʼlim olganlik toʻgʻrisidagi maʼlumotlarni tahrirlash xizmati

- To‘lov-kontrakt ma’lumotlarini olish davlat xizmati

- Davlat stipendiyalariga xujjat topshirish xizmati

- Oliy taʼlim muassasalari talabalari oʻqishini koʻchirish va qayta tiklash uchun ariza yuborish xizmati

- Magistraturaga kirish uchun xujjat topshirish xizmati va boshqalar

Manbalar 

 O‘zbekiston Respublikasi Prezidentining 2023-yil 25-yanvardagi PF-14-son Farmoni 
 O‘zbekiston Respublikasi Prezidentining 2023-yil 3-iyuldagi PQ-200-son qarori 
 O‘zbekiston Respublikasi Vazirlar Mahkamasining 2012-yil 25-iyuldagi 228-son qarori

Havolalar 

 Rasmiy Facebook sahifasi
 Rasmiy Instagram sahifasi
 Rasmiy YouTube kanali
 Rasmiy Telegram sahifasi